Üle piiride
Põhja-Aasias vastavad seitsmenda päeva adventistid
siiani kutsele misjonitööks.
Siin on tohutud piirkonnad
ikka veel suuresti evangeeliumist puudutamata.
Riikides nagu Hiina, Mongoolia ja Jaapan on ikka veel
suhteliselt vähe adventiste võrreldes nende elanike arvuga.
Siin, Põhja-Aasia-Vaikse Ookeani Divisjonis,
saadab adventkogudus pioneer-misjoni-liikumise (PMM)
raames välja koguduserajajaid.
Sponsoreerituna Globaalmisjoni toetajate poolt,
lahkuvad need pühendunud koguduserajajad oma kodudest,
et alustada uusi usklike gruppe võõrastel maadel.
Täna on PMM pastorid ja nende perekonnad
laiali kogu Põhja-Aasias,
kandes endaga sõnumit armastusest ja lootusest.
PMM pastor HyungTaek Lim ja tema pere
saabusid Taiwani kolm aastat tagasi.
Kui ta oli veetnud ühe aasta õppides mandarini keelt,
hakkas ta otsima kohta, kus koosolekuid pidada.
Ta kohtas pr. Achou Cheni, SPA koguduse liiget,
kes rääkis talle poest, mis oli suletud
maja alumisel korrusel, kus naine elas.
Pastor Limile meeldis see koht ja üüris selle varsti,
et alustada oma uut kogudust.
Mida pr Chen talle aga ei öelnud, oli see, et
naise enda abikaasa oli jätnud kirikus käimise,
sest see oli liiga kaugel.
Kui naine küsis mehelt, millal ta jälle kirikus käima hakkab,
vastas mees: „Siis kui kirik on selles majas.“
Noore naisena oli pr Chen olnud kogudusterajaja
ja lihtliikmest pastor.
Tänagi on misjonitöö tema südameasi.
Ma õppisin Taiwani adventistide haiglas.
Nad õpetasid meid mõõtma vererõhku ja jagama ka
tervisekuulutust, näiteks „Uus algus“.
Ja ma pakkusin end vabatahtlikult
mõõtma pargis regulaarselt vererõhku
– esmaspäeval, kolmapäeval ja reedel.
Kui ma jalutasin pargis, nägin seda naist
inimestel tasuta vererõhku mõõtmas.
Niisiis ma ühinesin nendega.
Me hakkasime teineteisega rääkima.
Siis jagas ta minuga kristlust ja ütles ka,
et seal lähedal on kirik ning ta kutsus mind kirikusse tulema.
Nii ma siis läksin.
Pr Hwang oli otsinud vastuseid.
Aasta eest oli ta kaotanud oma abikaasa südameinfarkti tõttu
ja nüüd oli ta ise taastumas südameoperatsioonist.
Sel ajal olin väga halvas seisus, emotsionaalses mõttes.
See oli minu jaoks raske aeg,
sest mu abikaasa oli aasta eest surnud.
Ei möödunud kaua kuni pr Hwang õppis Pastor Limiga Piiblit
koos mõningate oma õdede ja vendadega.
Kuus õde-venda üheksast käivad kirikus
ja minu palve perekonna pärast on,
et ka need kolm õde-venda tuleksid kirikusse
ja mitte ainult need kolm,
vaid ka nende sugulasede võiksid tulla nende kaudu.
Hwangid on veendunud, et Jumal on nende perekonda kutsunud,
nii et nad jutlustavad oma perekonnale evangeeliumi.
Üks vendadest, Hwang Hao Chu, on endine politseinik.
Ma sain pastor Limiga tuttavaks
ning siis hakkas ta mind endaga kaasa võtma,
kui ta külastusi või teisi evangeelseid koosolekuid tegi.
Pastor Lim oli väga entusiastlik pastor.
Täna on ta tagasi klassiruumis – õppimas,
et saada pastoriks Taiwani adventistide kolledžis.
Hwangide pere õed-vennad on jaganud oma vastleitud usku
oma laste ja nende abikaasadega.
Täna käib 15 Hwangide pereliiget kirikus või võtab piiblitunde.
Koolist mitte kaugel töötavad üks teine PMM pastor ja tema naine,
et jõuda oma kogukonnani.
Pastor Jong Kab Lim õppis enne pastoriks saamist füsioterapeudiks,
kuid tema ja ta naine tundsid kutset teenida misjonäridena.
Pr Lim pakub kokanduse ja tervise kursusi
ja pastor Lim teeb massaažiteraapiat.
Nad on avanud ka ülemise toa kogunemispaigana.
Pr In Sun Hong oli esimene inimene Taiwanis,
kes tuli ristimisele PMM pastori kaudu.
Kuigi ta käis adventkoguduses ja saatis oma pojad adventkooli,
polnud ta veel ristitud.
Ta oli ainus korealane linnas,
kus tema ja ta taivanlasest abikaasa elasid.
Seetõttu oli tal hea meel, kui kuulis, et mitte üks,
vaid lausa viis korea perekonda olid sinna piirkonda kolinud.
PMM pastorid õppisid hiina keelt enne kui tööle asusid.
Üks neist pastoritest, Woon Song Choi,
pakkus end naisega Piiblit uurima.
Siis palus ta naist evangeelsel seminaril tõlkima.
See võttis küll natuke veenmist, kuid naine nõustus.
Varsti pärast seda naine ristiti.
Millal iganes ma oma tulevikule mõtlesin,
oli see väga murettekitav,
aga alates sellest kui kogudusega ühinesin,
on murelikkus kadunud
ja rahu lõpuks minu südames koha sisse võtnud.
Täna tõlgib pr Hong ikka veel koosolekuid
ja teenib PMM koordinaatorina Taiwani Liidus.
Kuid see on talle armastuse töö, sest ta annetab raha,
mis talle makstakse tagasi PMM programmi heaks.
Mongoolias jagab järgmine PMM pastor oma usku Ulaanbaataris.
Üks inimestest, keda ta on aidanud tutvuda Jeesusega,
on noormees, keda kutsutakse Joy’ks.
Täna töötab Joy SPA keelekeskuses keelelabori ülevaatajana.
Pärast Mongooliasse saabumist tellis pastor Park trükikojast
evangeelse seminari brošüürid.
Ta kohtas seal noort töötajat ja kutsus teda kirikusse.
Noormees tuli ja külastas kirikut
ning talle paistis see meeldivat.
Kui brošüürid saabusid,
polnud pastor Park nende kvaliteediga rahul,
nii et ta palus trükikojal need ümber teha.
Ta ei teadnud, et tema palve tähendas,
et see noormees kaotab oma töö.
Pastor Park märkas, et noormees ei tulnud enam kirikusse.
Ta küsis inimestelt ja sai teada, et ta oli oma töö kaotanud.
Talle oli noormehe suhtumine muljet avaldanud.
Ta käib kirikus vaid korra nädalas,
kuid kui ma küsisin, kas ta
läheks välja ja jagaks reklaamlehti
ja kutsuks inimesi meie adventistide koosolekutele,
siis vastas ta „jah“ ning me teeme seda koos.
Siis helistas pastor noormehele
ja pakkus talle tööd keeltekoolis.
Täna juhib Joy koguduse noorte misjoniprogrammi.
Noored kogudusest ja kogukonnast kohtuvad regulaarselt,
et mängida jalgpalli või muid sportmänge.
Neil on isegi vormid, millele kirjutatud SPA.
Noored naudivad koosveedetud aega nii väga,
et nad mängivad ikka veel väljas jalgpalli,
hoolimata lõikavalt külmast ilmast.
Pastor Parki poolne kohtlemine on selline
nagu Jeesus kohtleb patust inimest
ja kui armuline Jeesus on.
Ja kuigi ma võlgnen palju ja tegin suure vea,
näitas pastor Park oma lahkust ja armu nagu Jeesus seda tegi.
Koreast Taiwani ja Jaapanisse, Taiwanist Jaapanisse,
Koreast Mongooliasse, ja veelgi, sirutuvad PMM pastorid
välja inimesteni uutes riikides ja kogukondades.
Kui alustasin oma teenistust, tahtsin rajada kogudusi.
Samuti tahtsin olla misjonär.
Mõlemad minu soovid täitusid läbi
pioneer-misjoni-liikumise projekti.
Sõnumiga lootusest ja armastusest puudutavad nad elusid
ja teevad oma osa kuulutamaks kogu maailmale Jeesusest.
Täname teid, et toetate Globaalmisjonit.
Täname ka, et peate meeles misjonit
ja misjonäre oma palvetes ning läbi oma annetuste.